S บวกเกือบ 5% หลังส่งบ.ย่อยร่วมทุน “เอส 43 พร็อพเพอร์ตี้” หวังพัฒนาคอนโดระดับ Luxury
S บวกเกือบ 5% หลังส่งบ.ย่อยร่วมทุน "เอส 43 พร็อพเพอร์ตี้" หวังพัฒนาคอนโดระดับ Luxury โดย ณ เวลา 15.47 น. ราคาอยู่ที่ระดับ 3 บาท เพิ่มขึ้น 0.14 บาท หรือ 4.90% สูงสุดที่ระดับ 3.04 บาท ต่ำสุดที่ระดับ 2.84 บาท ด้วยมูลค่าการซื้อขาย 89.95 ล้านบาท
23 ส.ค. 2561

ผู้สื่อข่าวรายงานว่า ราคาหุ้น บริษัท สิงห์ เอสเตท จำกัด (มหาชน) หรือ S ณ เวลา 15.47 น. อยู่ที่ระดับ 3 บาท เพิ่มขึ้น 0.14 บาท หรือ 4.90% สูงสุดที่ระดับ 3.04 บาท ต่ำสุดที่ระดับ 2.84 บาท ด้วยมูลค่าการซื้อขาย 89.95 ล้านบาท

โดย S เปิดเผยว่า บริษัท เอส เรสซิเดนเชียล ดีเวลลอปเม้นท์ จำกัด หรือ SRD ซึ่งเป็นบริษัทย่อยที่บริษัท ถือหุ้นในสัดส่วนร้อยละ 99.99 ได้เข้าลงนามในสัญญาร่วมทุนกับบริษัท DH Asia Investment Orchid PTE. LTD. (DHO) ซึ่งเป็นบริษัทย่อยที่ถือหุ้นโดยบริษัท Daiwa Housing Industry Company Limited (Daiwa Group) ในสัดส่วนร้อยละ 100.00 เพื่อร่วมลงทุนในบริษัท เอส 43 พร็อพเพอร์ตี้ จำกัด (S43) เพื่อพัฒนาโครงการคอนโดมิเนียมระดับ Luxury บนถนนสุขุมวิท 43 (โครงการ EYSE Sukhumvit 43)
โดยปัจจุบัน S43 เป็นบริษัทย่อยที่บริษัท ถือหุ้นโดยตรงคิดเป็นสัดส่วนร้อยละ 49.00 ของจำนวนหุ้นที่ออกและจำหน่ายทั้งหมด และถือโดยอ้อมผ่าน SRD ในสัดส่วนร้อยละ 51.00 ของจำนวนหุ้นที่ออกและจำหน่ายทั้งหมด หลังจากนี้ DHO จะเข้าซื้อหุ้นของ S43 ในส่วนที่ถือตรงโดยบริษัท คิดเป็นสัดส่วนร้อยละ 49.00 ซึ่งจะส่งผลให้ SRD และ DHO ถือหุ้นใน S43 ในสัดส่วนร้อยละ 51.00 และ 49.00 ของจำนวนหุ้นที่ออกและจำหน่ายทั้งหมด ตามลำดับ โดยการเข้าซื้อหุ้นดังกล่าวจะดำเนินการให้แล้วเสร็จภายใน 30 วันนับจากวันที่ลงนามในสัญญาร่วมทุนเมื่อวันที่ 22 ส.ค.ที่ผ่านมา